15- 
radnika, koji ne žale ni truda ni vremena, da si steku nužnu 
spremu za praktične radove u zvjezdarnici. Kako ne može ni da 
bude drukčije, taj je broj radnika danas još veoma malen i za- 
visan više o slučaju. Tek kada se jednoć otvore vrata filosofij- 
skoga fakulteta našega sveučilišta redovitim predavanjima astro- 
nomije, osigurat će se i našoj zvjezdarnici stručno spremljen rad- 
nički podmladak. 
Razbirate gospodo, da je naša zvjezdarnica s te strane još 
veoma nježna biljka, koja treba pomne njege. Apeliram na Vas 
gospodo članovi i na Vašu ljubav za prirodnu nauku, da joj ne 
uskratite nikada Vaše tople zaštite, kako ju ne bi jošte slabašnu 
i mladu već za rana ofurio mraz ljudskoga nehaja, a možda 
i zlobe i jala. Samo tako ćemo se odazvati kako treba intenci- 
jama plemenitih i rodoljubnih osnivača ovoga naučnoga instituta, 
koji je lijep dokaz kulturnoga nastojanja hrvatskoga naroda, pak 
mu i u izvanjem svijetu časti obraz. 
LI. 
O drugoj Vam zadaći naše zvjezdarnice, o širenju rezultata 
astronomije i o buđenju interesa za ovu nauku u širim vrstama 
narodnje inteligencije mogu ovo izvijestiti : 
Opservatorij je čitave godine bio za članove i prijatelje 
nauke otvoren tri put na tjedan, i to utorak i petak po 2 
sata na večer, i u nedjelju od 10—12 sati do podne. Od nečla- 
nova je ušlo ulaznine 76 kruna. Ti su dani bili posvećeni prak- 
tičnomu motrenju nebeskih pojava i tjelesa i najnužnijem raz- 
laganju o njima. Službu smo kod tih opažanja vršili redovito 
gospodin Miroslav Mance i ja, a revno su nas pomagali u 
tom poslu gospoda sveučilišni slušači Dolanski, stud. juris i 
Poljugan stud. phil., kojima se zato ovdje, zahvaljujem. U 
svemu se je s članovima i posjetiteljima opazalo 285 sati, od toga 
su gospodin Mance i spomenuta gospoda, vršili službu 70 sati a 
ja ostalo. Kaki je odziv bio, kazuje Vam broj posjetitelja, koji je 
po dnevniku, što se u zvjezdarnici vodi, bio 1148 dakle za 644 
veći od godine 1904., a ti su se na pojedine mjesece ovako raz-- 
dijelili : 
siječanj 9, travanj 102, srpanj 93, listopad 49. 
veljača 55, svibanj 226, kolovoz 145, studeni 61. 
ožujak 49, lipanj S4, rujan 233, prosinac 42. 
